Αμπουμπακάρ Σομπαρέ

Ο Αμπουμπακάρ Σομπαρέ (Aboubacar Somparé, 31 Αυγούστου 1944 – 2 Νοεμβρίου 2017) ήταν πολιτικός από τη Γουινέα και πρόεδρος της Εθνικής Συνέλευσης της χώρας. Μετά το θάνατο του επί χρόνια ηγέτη Λανσάνα Κοντέ, το Δεκέμβριο του 2008, έγινε προσωρινός πρόεδρος.

Πρόεδρος
Γεννήθηκε στις 31 Αυγούστου του 1944. Είναι μέλος του κυβερνώντος Κόμματος για την Ενότητα και την Πρόοδο (PUP).

Ο Σομπαρέ ανακοίνωσε τις πρώτες πρωινές ώρες στις 23 Δεκεμβρίου του 2008 το θάνατο του προέδρου Κοντέ, έπειτα από μακροχρόνια ασθένεια, την προηγούμενη ημέρα. Με βάση το Σύνταγμα, ο Σομπαρέ, ως πρόεδρος της Εθνοσυνέλευσης, θα γινόταν πρόεδρος προσωρινά και εντός 60 ημερών θα διεξαχθούν προεδρικές εκλογές."Guinea's long-time military leader Conte dies", AFP, 23-12-2008. Ο Σομπαρέ ζήτησε από τον επικεφαλής του Ανωτάτου Δικαστηρίου, Λαμίν Σιντιμέ, να κηρύξει τον προεδρικό θώκο χηρεύοντα και να εφαρμοστεί το Σύνταγμα."Economie et Politique : Somparé demande au président de la Cour suprême de faire constater la vacance du pouvoir" , Guinéenews, 22-12-2008 . Με τη δήλωση του Σομπαρέ τάχθηκαν ο πρωθυπουργός Αχμέτ Τιντιάν Σουαρέ και ο αρχηγός του στρατού Ντιαρά Καμαρά."Guinea's dictator, Lansana Conte, dies", Associated Press (International Herald Tribune), 23-12-2008."Guinea: Coup Follows Conté's Death", allAfrica.com, 23-12-2008.

 Πραξικόπημα 2008 
Έξι ώρες μετά την ανακοίνωση του θανάτου του προέδρου Κοντέ"Military-led group announces coup in Guinea" , Associated Press, 23-12-2008. αναγνώστηκε στην κρατική τηλεόραση ανακοινωθέν που μιλούσε για προφανή απόπειρα πραξικοπήματος. Στο ανακοινωθέν, που ήταν εκ μέρους του αυτοαποκαλούμενου Εθνικού Συμβουλίου για την Ανάπτυξη και για τη Δημοκρατία, αναφερόταν ότι «η κυβέρνηση και οι δημοκρατικοί θεσμοί είχαν διαλυθεί και η ισχύς του Συντάγματος είχε ανασταλεί»."Military seizes power in Guinea", BBC News, 23-12-2008.

Στις 23 Δεκεμβρίου αναφέρθηκε ότι το γραφείο του πρωθυπουργού και το Μικρό Παλάτι, πρώην κατοικία του Κοντέ, ήταν υπό τον έλεγχο των πραξικοπηματιών. Ο πρωθυπουργός Σουαρέ συναντήθηκε με τον Στρατηγό Ντιάρα Καμάρα στο στρατόπεδο Σαμόρυ"Economie et Politique : Le petit palais et la Primature sous contrôle des putchistes. Les loyalistes au Camp Samory" , Guineenews, 23-12-2008 .. Σύμφωνα με τον Σομπαρέ, οι αρχηγοί του πραξικοπήματος συγκεντρώθηκαν για να εκλέξουν έναν νέο ηγέτη για τη χώρα, αργά την ίδια ημέρα. Υποψήφιοι για αυτή τη θέση ήταν ο Μούσα Καμάρα, Σέκουμπα Κονατέ και ο Τότο Καμάρα. Το CNDD αποτελείται από 32 μέλη, εκ των οποίων μόλις 6 είναι πολίτες."Guinea coup leaders name council", BBC News, 24-12-2008.

Στις 24 Δεκεμβρίου, σε νέα ανακοίνωση που διαβάστηκε στο ραδιόφωνο, μεταδόθηκε ότι ο λοχαγός Μουσά Νταντίς Καμαρά ήταν επικεφαλής του CNDD.

Στις προεδρικές εκλογές του Ιουνίου του 2010 ήταν υποψήφιος, αλλά περιορίστηκε στο 0,95% των ψήφων.

Πέθανε στις 2 Νοεμβρίου 2017.

Παραπομπές

Κατηγορία:Πρόεδροι της Γουινέας